  Наталья Тетерина 29-тӥ коньывуонэ Ижкарысь Суредан устолыкъя удмурт элькун музейлы 37 ар тырме. Вордскем нуналэз пусъён улсын ужъюртлэн ёзчиосыз нимысьтыз программа дасязы, туэ со Ижкарысь авангардлы сӥземын, ивортэ элькунысь Лулчеберетъя, но туризмъя министерство. Музейлэн программаез 12 часын кутскоз. Пыриськисьёсты тунсыко экскурсиос, вожвылъяськонъёс, квестъёс, мастер-классъёс но мукет ужрадъёс возьмало, шуэмын ивортонын. 14–16 часын «Серемлэн маскаез улын» адӟытон улсын суредаськись Александр Чувашев ваньзы азьын одӥгезлэсь пыриськисьлэсь портретсэ суредалоз. Праздниклэн валтӥсь ужрадэз — «Пиналъёс музей суредало» адӟытон — 16 часын кутскоз. Возьматон-конкурсэ Ижкарысь суредан искусствоя школаосысь 7–16 аресъем дышетскисьёс пыриськизы. «Мон воштӥсько музеез» но «Мон адӟо музейын» темаосты тужгес быгатыса усьтэм суредъёс адӟытонлэн инъетэз луизы. Возьматон музейын 13-тӥ шуркынмонозь ужалоз. Праздниклэн валтӥсь ужрадэз — «Пиналъёс музей суредало» адӟытон — 16 часын кутскоз Озьы ик 18 часын суредаськись Сергей Орлов «Реализмысен авангардозь» адӟытонэзъя экскурсия ортчытоз. Возьматон солэн котырес лыдпусэзлы сӥзьыса Суредан устолыкъя музейын 27-тӥ коньывуонысен 4-тӥ толсурозь кыстӥськоз. Отын вазен кылдытэм, но берпуметӥ ужъёсыз возьматэмын. Соос авторлэн творчествоезлэсь азинсконзэ, но воштӥськемзэ адӟыто. Возьматон музейын 4-тӥ толсурозь ужалоз. Сергей Орловлэн экскурсиез бере ужрадэз режиссерлэн Лев Вахитовлэн «Странник. Художник Сергей Орлов» документальной фильмез азьланьтоз. Со сяна, празднике пыриськисёсты кузьым возьма. Музей соосты выльдӥськыса пумиталоз. 2017-тӥ арын со «Доступная среда» кун программае пыриськиз, но ӧлексы адямиослы ветлымон луиз. Музейлэсь выль луонлыкъёссэ нырысь ик Жанна Дмитриевалэн эктонъя «Бродвей-инклюзив» студиысьтыз таза, но ӧлексы пиналъёс дунъялозы. Соослэн эктонзы музейын 16 часын, но 45 минутэн кутскоз. Ватсалом, Суредан устолыкъя удмурт элькун музейлэн вордскем нуналэзлы сӥзем ужрадъёс сярысь берпуметӥ иворъёсты ВКонтакте вотэсбамазы лыдӟыны луэ. Тегъёс: Лулчеберет Ижкар Удмуртия пиналъёс суредасьёс Суреданустолыкъямузей  